Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2020/C 133/10)

Šis paziņojums ir publicēts saskaņā ar Komisijas 2018. gada 17. oktobra Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMA APSTIPRINĀŠANU

“Felső-Magyarország/Felső-Magyarországi”

Atsauces numurs: PGI-HU-A1329-AM03

Paziņošanas datums: 7.2.2020.

APSTIPRINĀTĀ GROZĪJUMA APRAKSTS UN PAMATOJUMS

1. Maksimālās ražas izmaiņas līdz 160 hl/ha jaunvīna uz nogulsnēm, ja no tā paredzēts ražot vīna un gāzētā pusdzirkstošā vīna produktu veidus

a) Produkta specifikācijas virsraksts, uz kuru attiecas grozījums: — V. Maksimālā raža

b) Vienotā dokumenta virsraksts, uz kuru attiecas grozījums: — Vīndarības metodes. Maksimālā raža

c) Pateicoties vīnkopības tehnoloģiju attīstībai, katru gadu palielinās to vīnogulāju skaits, kurus stāda jaunos vai atjaunotos vīndārzos noteiktajā apgabalā, un vīnogulāju skaits ir palielinājies gandrīz divas reizes salīdzinājumā ar vīndārziem, kas vēl nav modernizēti. Šā iemesla dēļ var audzēt augstākas kvalitātes vīnogu šķirnes, un no šiem vīndārziem var iegūt lielākas ražas.

2. Vīnogu šķirņu ‘Cabernet dorsa’ un ‘Nero’ iekļaušana to vīnogu šķirņu sarakstā, no kurām iegūst Siller vīnus, sārtvīnus un sarkanvīnus

a) Produkta specifikācijas virsraksts, uz kuru attiecas grozījums: — VI. Atļautās vīnogu šķirnes

b) Vienotā dokumenta virsraksts, uz kuru attiecas grozījums: — Galvenā(s) vīnogu šķirne(s)

c) Vīnogu šķirnes ‘Cabernet dorsa’ un ‘Nero’ nodrošina iespēju noteiktajā apgabalā ražot augstas kvalitātes vīnu. Vīna ražotāji šajā apgabalā no šīm vīnogu šķirnēm jau ražo izcilas kvalitātes sārtvīnu, Siller un sarkanvīnu, kas regulāri ir pieejami tirgū. Iespēja šiem vīniem izmantot aizsargātu ģeogrāfiskās izcelsmes norādi “Felső-Magyarország” vēl vairāk uzlabos šīs norādes reputāciju.

3. Norāžu cuvée jeb küvé un jégbor [ledusvīns] iekļaušana apzīmējumu ierobežojumu sarakstā

a) Produkta specifikācijas virsraksts, uz kuru attiecas grozījums: — VIII. Papildu nosacījumi

b) Vienotā dokumenta virsraksts, uz kuru attiecas grozījums: — Papildu nosacījumi. Norāžu ierobežojumi

c) Vīndari šo tipu vīnus noteiktajā apgabalā ražo jau vairākas desmitgades. Ražotāju mērķis ir, izmantojot šīs norādes, precīzāk marķēt savus produktus patērētāju interesēs.

VIENOTS DOKUMENTS

1. Produkta nosaukums

Felső-Magyarország

Felső-Magyarországi

2. Ģeogrāfiskās izcelsmes norādes veids

AĢIN – aizsargāta ģeogrāfiskās izcelsmes norāde

3. Vīnkopības produktu kategorijas

1. Vīns

4. Vīna vai vīnu apraksts

Muskotály [muskatvīns]

Dzīvīgs, svaigs baltvīns, kura krāsa ir atkarīga no izmantotās vīnogu šķirnes, ar izteiktu aromātu un muskata garšu. Sausais, pussausais, pussaldais vai saldais vīns.

* Maksimālā kopējā spirta koncentrācija un maksimālais kopējais sēra dioksīda saturs atbilst rādītājiem, kas noteikti ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) 9,5 Minimālais kopējais skābums 4 g/l (izteikts vīnskābē) Maksimālais gaistošais skābums (miliekvivalentos uz litru) 18 Maksimālais kopējais sēra dioksīda saturs (miligramos uz litru)

Siller

Sausais vīns, ko izgatavo no zilajām vīnogām, satur vairāk krāsvielu, tā krāsa ir piesātinātāka, vīns ir ar spēcīgāku garšu un skābāks nekā sārtvīni, ar augļainu un pikantu aromātu, kas jūtams gan tā smaržā, gan garšā.

* Maksimālā kopējā spirta koncentrācija un maksimālais kopējais sēra dioksīda saturs atbilst rādītājiem, kas noteikti ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) 9,5 Minimālais kopējais skābums 4 g/l (izteikts vīnskābē) Maksimālais gaistošais skābums (miliekvivalentos uz litru) 18 Maksimālais kopējais sēra dioksīda saturs (miligramos uz litru)

Sārtvīns

Izgatavo no zilajām vīnogām, tā krāsa ir no sīpola mizas krāsas līdz koši sārtai; vīnam piemīt dzīvīga, svaiga un augļaina smarža un garša, dažos gadījumos arī ziedu aromāts; bagātīgs vīns ar vieglu un rotaļīgu skābenumu; sausais, pussausais, pussaldais vai saldais vīns.

* Maksimālā kopējā spirta koncentrācija un maksimālais kopējais sēra dioksīda saturs atbilst rādītājiem, kas noteikti ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) 9,5 Minimālais kopējais skābums 4 g/l (izteikts vīnskābē) Maksimālais gaistošais skābums (miliekvivalentos uz litru) 18 Maksimālais kopējais sēra dioksīda saturs (miligramos uz litru)

Baltvīns

Vīns ar dzīvīgu un svaigu raksturu un ilgu pēcgaršu; vienšķirnes vīnogu vīnu krāsa ir atkarīga no izmantotās vīnogu šķirnes, tiem piemīt augļu un citas smaržas un garšas. Baltvīnu var pagatavot tādā veidā, ka to var klasificēt kā sauso, pussauso, pussaldo vai saldo vīnu.

* Maksimālā kopējā spirta koncentrācija un maksimālais kopējais sēra dioksīda saturs atbilst rādītājiem, kas noteikti ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) 9,5 Minimālais kopējais skābums 4 g/l (izteikts vīnskābē) Maksimālais gaistošais skābums (miliekvivalentos uz litru) 18 Maksimālais kopējais sēra dioksīda saturs (miligramos uz litru)

Sarkanvīns

Vienšķirnes vīnogu vīnu krāsa, smarža un garša ir atkarīga no izmantotās vīnogu šķirnes, tiem piemīt apaļīgs skābums; kupāžas vīnu tanīnu saturs ir atkarīgs no izmantoto vīnogu šķirņu attiecīgās proporcijas, tiem piemīt samtaina garša un konsistence; šiem vīniem ir augļains un pikants aromāts, un to veidi var būt no sausā līdz saldajam.

* Maksimālā kopējā spirta koncentrācija un maksimālais kopējais sēra dioksīda saturs atbilst rādītājiem, kas noteikti ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) 9,5 Minimālais kopējais skābums 4 g/l (izteikts vīnskābē) Maksimālais gaistošais skābums (miliekvivalentos uz litru) 20 Maksimālais kopējais sēra dioksīda saturs (miligramos uz litru)

5. Vīndarības metodes

a. Galvenās vīndarības metodes

Obligātā vīndarības metode (1)

Vīnu ražošanā piemērojamais ierobežojums

1. Muskotály [muskatvīns] — vīnogas ir jāapstrādā dienā, kad tās tiek novāktas, — presēšanu var veikt tikai partiju spiedēs (batch presses), — misa ir jāattīra, — noteikumi par kupāžu: vīnogu šķirņu ‘Cserszegi fűszeres’, ‘Irsai Olivér’, ‘Ottonel muskotály’, ‘Sárga muskotály’, ‘Csaba gyöngye’, ‘Hamburgi muskotály’, ‘Zefír’ vai ‘Mátrai muskotály’ vīnogām kopā vai atsevišķi ir jāveido vismaz 85 % no vīna darīšanā izmantotajām vīnogām.

Obligātā vīndarības metode (2)

Vīnu ražošanā piemērojamais ierobežojums

2. Siller — vīnogu mīkstums ir jāfermentē kopā ar mizām; — presēšanu var veikt tikai partiju spiedēs (batch presses).

3. Sārtvīns — vīnogas ir jāapstrādā dienā, kad tās tiek novāktas, — presēšanu var veikt tikai partiju spiedēs (batch presses), — misa ir jāattīra.

4. Baltvīns — vīnogas ir jāapstrādā dienā, kad tās tiek novāktas, — presēšanu var veikt tikai partiju spiedēs (batch presses), — misa ir jāattīra.

5. Sarkanvīns — presēšanu var veikt tikai partiju spiedēs (batch presses).

Vīnkoku audzēšanas prakse un atstarpes starp tiem

Audzēšanas prakse

a) Noteikumi par vīnkoku vainaga veidošanu: i) attiecībā uz esošajiem vīndārziem: vīnogas, kas ir piemērotas tam, lai no tām ražotu vīnu ar AĢIN, var ievākt jebkurā vīndārzā neatkarīgi no tajā izmantotās vīnkoku audzēšanas metodes, kamēr vīndārzs darbojas; ii) attiecībā uz jauniem vīndārziem: vainagus veido pēc Gijo [Guyot] metodes, augsta, vidēji augsta vai zema kordona formā, lietussarga formā, vienkāršā špalerā, vēdekļa, tradicionālā vainaga un kausa formā.

b) Noteikumi par vīnogulāju stādījumu biezību vīndārzā: i) attiecībā uz esošajiem vīndārziem: vīnogas, kas ir piemērotas tam, lai no tām ražotu vīnu ar AĢIN, var ievākt jebkurā vīndārzā neatkarīgi no vīnogulāju stādījumu biezības, kamēr vīndārzs darbojas; ii) attiecībā uz jauniem vīndārziem: — vīnogulāju stādījumu biezība – vismaz 3 300 vīnogulāju uz hektāru; — attālums starp vīnkokiem – vismaz 0,8 m.

Raža un vīna kvalitāte

Audzēšanas prakse

1. Ražas novākšanas veids: ar rokām vai mehanizēti.

2. Ražas novākšanas datuma noteikšana: ražas novākšanas sākuma datums nav noteikts.

3. Minimālais cukuru saturs vīnogās (izteikts potenciālajā spirta saturā): 8,0 tilp. % (13,4 ungāru misas grādi).

b. Maksimālais ražas iznākums

160 hl/ha

novākšana ar rokām

21 000 kg vīnogu no hektāra

mehanizēta novākšana

20 500 kg vīnogu no hektāra

6. Noteiktais ģeogrāfiskais apgabals

Apgabali, kas atbilstīgi vīndārzu kadastram klasificēti kā I un II kategorijas apgabali šādu apdzīvotu vietu administratīvajā teritorijā: Borsod-Abaúj-Zemplén, Heves un Nógrád.

7. Galvenās vīnogu šķirnes

‘Rajnai rizling’ – ‘Rheinriesling’

‘Királyleányka’ – ‘Little princess’

‘Cabernet franc’ – ‘Kaberne fran’

‘Bíbor kadarka’

‘Merlot’

‘Kabar’

‘Nero’

‘Leányka’ – ‘Feteasca alba’

‘Zéta’

‘Pinot blanc’ – ‘Pinot beluj’

‘Cabernet dorsa’

‘Zalagyöngye’

‘Zengő’

‘Furmint’ – ‘Furmint bianco’

‘Medina’

‘Cabernet sauvignon’

‘Chardonnay’ – ‘Ronci bilé’

‘Bouvier’

‘Menoire’

‘Cserszegi fűszeres’

‘Zenit’

‘Csabagyöngye’ – ‘Pearl of csaba’

‘Alibernet’

‘Sauvignon’ – ‘Sauvignon blanc’

‘Juhfark’ – ‘Lämmerschwantz’

‘Kadarka’ – ‘Negru moale’

‘Sárga muskotály’ – ‘Weisser’

‘Ezerfürtű’

‘Chasselas’ – ‘Chrupka belia’

‘Turán’

‘Mézes’

‘Kékoportó’ – ‘Portugais bleu’

‘Viognier’

‘Tramini’ – ‘Gewürtztraminer’

‘Ottonel muskotály’ – ‘Miszket otonel’

‘Pinot noir’ – ‘Spätburgunder’

‘Mátrai muskotály’

‘Zöld szilváni’ – ‘Silvanec zeleni’

‘Bianca’

‘Zöld veltelíni’ – ‘Zöldveltelíni’

‘Kerner’

‘Blauburger’

‘Gyöngyrizling’

‘Syrah’ – ‘Sirac’

‘Rizlingszilváni’ – ‘Rivaner’

‘Kékfrankos’ – ‘Moravka’

‘Zweigelt’ – ‘Blauer zweigeltrebe’

‘Semillon’ – ‘Petit semillon’

‘Kármin’

‘Olasz rizling’ – ‘Olaszrizling’

‘Szürkebarát’ – ‘Graumönch’

‘Kövérszőlő’ – ‘Grasa de cotnari’

‘Csókaszőlő’

‘Irsai olivér’ – Zolotisztüj rannüj’

‘Zefír’

‘Hamburgi muskotály’ – ‘Muszkat gamburgszkij’

‘Hárslevelű’ – ‘Garszleveljü’

8. Saiknes vai saikņu apraksts

Felső-Magyarország (Ziemeļungārija) reģiona vispārējos klimatiskos apstākļus galvenokārt ietekmē tas, ka reģions atrodas Ziemeļungārijas kalnienes tuvumā. Kalniene nodrošina aizsardzību pret ziemas salnām, bet vēsās naktis, ko ietekmē kalnu-ieleju vējš, pēc siltajām vasaras un rudens dienām nodrošina to, ka vīnogās saglabājas izsmalcināts un elegants skābenums un tām raksturīgais augļainais aromāts. Tieši tādēļ vīniem, kas ražoti šajā reģionā, ir dzīvīgs skābenums un ilga pēcgarša. Sarkanvīnos ir salīdzinoši zems tanīnu saturs.

Reģions ir piemērots tādu baltvīnu ražošanai, kas ir viegli, taču ar ilgu pēcgaršu, vai intensīvi, spēcīgi un bagātīgi. Reģionā ražo arī Rich vīnus, sārtvīnus un Siller vīnus, kā arī vieglākus vai spēcīgākus sarkanvīnus, kas ir piemēroti ilgākai izturēšanai vai kurus ir nepieciešams ilgāk izturēt.

9. Būtiski papildu nosacījumi (fasēšana, marķēšana, citas prasības)

Tiesiskais regulējums:

valsts tiesību akti

Papildu nosacījuma veids:

atkāpe, kas saistīta ar ražošanu noteiktajā ģeogrāfiskajā apgabalā

Nosacījuma apraksts:

Pest administratīvajā teritorijā, Jász-Nagykun-Szolnok administratīvajā teritorijā, Hajdú-Bihar administratīvajā teritorijā un Szabolcs-Szatmár-Bereg administratīvajā teritorijā.

Vārda “tájbor” [reģionālais vīns] izmantošana

Tiesiskais regulējums:

valsts tiesību akti

Papildu nosacījuma veids:

papildu noteikumi attiecībā uz marķēšanu

Nosacījuma apraksts:

kā aizsargātas ģeogrāfiskās izcelsmes norādes sinonīmu var norādīt vārdu “tájbor” [reģionālais vīns].

Norāžu ierobežojumi

Tiesiskais regulējums:

regulējums, ko noteikusi organizācija, kura pārvalda ACVN/AĢIN, ja dalībvalstīs tāda ir paredzēta

Papildu nosacījuma veids:

papildu noteikumi attiecībā uz marķēšanu

Nosacījuma apraksts:

i) Muskotály [muskatvīns]: “első szüret” [pirmā raža], “virgin vintage”, “újbor” [jauns vīns], “primőr” [agrīns vīns], “termőhelyen palackozva” [pildīts pudelē ražošanas apgabalā];

ii) Siller: “első szüret” [pirmā raža], “virgin vintage”, “újbor” [jauns vīns], “primőr” [agrīns vīns], “termőhelyen palackozva” [pildīts pudelē ražošanas apgabalā], cuvée, küvé;

iii) sārtvīns: “első szüret” [pirmā raža], “virgin vintage”, “újbor” [jauns vīns], “primőr” [agrīns vīns], “termőhelyen palackozva” [pildīts pudelē ražošanas apgabalā], cuvée, küvé;

iv) baltvīns: “barrique”, “fahordós érlelésű bor” [vīns izturēts koka mucās], “első szüret” [pirmā raža], “virgin vintage”, “újbor” [jauns vīns], “primőr” [agrīns vīns], “termőhelyen palackozva” [pildīts pudelē ražošanas apgabalā], cuvée, küvé, jégbor [ledusvīns];

v) sarkanvīns: “barrique”, “fahordós érlelésű bor” [vīns izturēts koka mucās], “első szüret” [pirmā raža], “virgin vintage”, “újbor” [jauns vīns], “primőr” [agrīns vīns], “termőhelyen palackozva” [pildīts pudelē ražošanas apgabalā], cuvée, küvé, jégbor [ledusvīns].

Saite uz produkta specifikāciju

https://boraszat.kormany.hu/admin/download/0/3c/82000/FELSO-MAGYARORSZAG_v1_standard.pdf

(1) OV L 9, 11.1.2019., 2. lpp.